CELEX: 32019D0222
Language: da
Date: 2018-12-20 00:00:00
Title: Rådets afgørelse (EU) 2019/222 af 20. december 2018 om den holdning, som på Den Europæiske Unions vegne skal indtages i Det Blandede Udvalg, der er nedsat ved Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation PLO til fordel for Vestbredden og Gazastribens Palæstinensiske Myndighed på den anden side, til forlængelsen af EU-PM-handlingsplanen

7.2.2019   
               
               
                  DA
               
               
                  Den Europæiske Unions Tidende
               
               
                  L 35/32
               
            
         RÅDETS AFGØRELSE (EU) 2019/222
         af 20. december 2018
         om den holdning, som på Den Europæiske Unions vegne skal indtages i Det Blandede Udvalg, der er nedsat ved Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation PLO til fordel for Vestbredden og Gazastribens Palæstinensiske Myndighed på den anden side, til forlængelsen af EU-PM-handlingsplanen
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 9,
         under henvisning til forslag fra Europa-Kommissionen og Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation PLO til fordel for Vestbredden og Gazastribens Palæstinensiske Myndighed på den anden side (1) (»interimsassocieringsaftalen«) blev undertegnet den 24. februar 1997 og trådte i kraft den 1. juli 1997.
                  
               
                     (2)
                  
                  
                     Parterne er enige om, at den nuværende handlingsplan mellem Den Europæiske Union og Den Palæstinensiske Myndighed (»EU-PM-handlingsplanen«) fortsat afspejler det privilegerede partnerskab mellem EU og Den Palæstinensiske Myndighed og om at støtte gennemførelsen af interimsassocieringsaftalen.
                  
               
                     (3)
                  
                  
                     I henhold til interimsassocieringsaftalens artikel 63 kan Det Blandede Udvalg træffe afgørelser og fremsætte passende henstillinger.
                  
               
                     (4)
                  
                  
                     Det Blandede Udvalg skal vedtage henstillingen om forlængelse af EU-PM-handlingsplanen med tre år ved skriftlig procedure.
                  
               
                     (5)
                  
                  
                     Det er hensigtsmæssigt at fastlægge den holdning, som på Unionens vegne skal indtages i Det Blandede Udvalg, idet henstillingen vil have retsvirkninger.
                  
               
                     (6)
                  
                  
                     Forlængelsen af EU-PM-handlingsplanen med tre år vil give parterne fuld mulighed for at videreføre deres samarbejde i de kommende år, herunder ved eventuel forhandling af partnerskabsprioriteter —
                  
               VEDTAGET DENNE AFGØRELSE:
         
            Artikel 1
            Den holdning, som på den Europæiske Unions vegne skal indtages i Det Blandede Udvalg, der er nedsat ved Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation PLO til fordel for Vestbredden og Gazastribens Palæstinensiske Myndighed på den anden side, til forlængelsen af EU-PM-handlingsplanen baseres på det udkast til Det Blandede Udvalgs henstilling, der er knyttet til denne afgørelse.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 20. december 2018.
            
               
                  På Rådets vegne
               
               E. KÖSTINGER
               
                  Formand
               
            
         
         
            (1)  EFT L 187 af 16.7.1997, s. 3.
      
      
         
            UDKAST TIL
            HENSTILLING Nr. …/… VEDTAGET AF DET BLANDEDE UDVALG EU-PLO
            den …
            om godkendelse af forlængelsen af EU-PM-handlingsplanen
            DET BLANDEDE UDVALG EU-PLO HAR —
            under henvisning til Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation PLO til fordel for Vestbredden og Gazastribens Palæstinensiske Myndighed på den anden side (1), og
            ud fra følgende betragtninger:
            
                        (1)
                     
                     
                        Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation PLO til fordel for Vestbredden og Gazastribens Palæstinensiske Myndighed på den anden side (»interimsassocieringsaftalen«) blev undertegnet den 24. februar 1997 og trådte i kraft den 1. juli 1997.
                     
                  
                        (2)
                     
                     
                        I henhold til interimsassocieringsaftalens artikel 63 kan Det Blandede Udvalg træffe afgørelser og fremsætte passende henstillinger.
                     
                  
                        (3)
                     
                     
                        Artikel 10 i forretningsordenen for Det Blandede Udvalg åbner mulighed for mellem møder at træffe afgørelser ved skriftlig procedure, hvis begge parter er enige herom.
                     
                  
                        (4)
                     
                     
                        Forlængelsen af EU-PM-handlingsplanen med tre år vil give parterne mulighed for at videreføre deres samarbejde i de kommende år, herunder gennem en eventuel forhandling af partnerskabets prioriteter —
                     
                  VEDTAGET DENNE HENSTILLING:
            
               Artikel 1
               Det Blandede Udvalg henstiller ved skriftlig procedure til, at EU-PM-handlingsplanen forlænges med tre år fra dagen for vedtagelsen af forlængelsen.
            
            
               Artikel 2
               Denne henstilling får virkning på dagen for vedtagelsen.
            
            
               Udfærdiget i …, den ….
               
                  
                     På Det Blandede Udvalg EU-PLO's vegne
                  
                  
                     Formand
                  
               
            
            
               (1)  EFT L 187 af 16.7.1997, s. 3.